**PIEMINEKĻU, PIEMIŅAS ZĪMJU UN PIEMIŅAS VIETU IZVEIDES KONSULTATĪVĀS PADOMES ATZINUMS**

Rīgā, 2022. gada 29. septembrī

***Par ieceri izvietot piemiņas plāksni uz Latvijas Republikas Saeimas ēkas fasādes Jēkaba ielā 11, Rīgā saistībā ar Latvijas parlamenta nozīmīgo jubileju – simtgadi, kopš Latvijas Republikas Saeima uz savu pirmo sēdi pulcējās 1922. gada 7. novembrī***

1. **Iesniedzējs** *(norāda atzinuma īsu būtību un objekta nosaukumu, par kuru atzinums sniegts)***:**

Rīgas domes Pieminekļu padome iesniedza izskatīšanai Pieminekļu, piemiņas zīmju un piemiņas vietu izveides konsultatīvajā padomē (turpmāk – padome) ieceri izvietot piemiņas plāksni uz Latvijas Republikas Saeimas ēkas fasādes Jēkaba ielā 11, Rīgā saistībā ar Latvijas parlamenta nozīmīgo jubileju – simtgadi, kopš Latvijas Republikas Saeima uz savu pirmo sēdi pulcējās 1922. gada 7. novembrī.

1. **Paredzētā darbības vieta:**
   1. **Objekta veids un kadastra apzīmējums:** piemiņas plāksne atradīsies uz Saeimas nama – ēkas Jēkaba ielā 11, Rīgā, LV-1811, fasādes, kadastra Nr. 0100080056001.
   2. **Objekta atrašanās adrese:** Saeimas nams – ēka Jēkaba ielā 11, Rīgā, LV-1811.
2. **Iesniedzēja prasījums (iesniegums)** *(norāda informāciju atbilstoši saņemtajiem dokumentiem un MK noteikumiem Nr. 218)***:**

Izvietot piemiņas plāksni uz Latvijas Republikas Saeimas ēkas fasādes Jēkaba ielā 11, Rīgā saistībā ar Latvijas parlamenta nozīmīgo jubileju – simtgadi, kopš Latvijas Republikas Saeima uz savu pirmo sēdi pulcējās 1922. gada 7. novembrī (turpmāk – iecere).

**4. Faktu konstatējums:**

**4.1. Pēc iesniegtās dokumentācijas saņemšanas (norāda saņemšanas datumu) vispārīgi apraksta galvenos faktus un iesniegto dokumentāciju:**

Vides aizsardzības un reģionālās attīstības ministrijā 2022. gada 22. septembrī saņemta Rīgas domes Pieminekļu padomes 2022. gada 22. septembra vēstule Nr. PP-22-4-nd “Par piemiņas plāksnes pie Saeimas nama Rīgā saskaņošanu”, kurai pielikumā pievienots:

1. Latvijas Republikas Saeimas Administrācijas 2022. gada 16. septembra iesniegums Nr. 622.12-330-13/22;

2. Nacionālās kultūras mantojuma pārvaldes saskaņojums.

**4.2.** **Konstatē un apraksta vēsturiskā notikuma faktu vai personas vēsturisko nozīmīgumu un ietvertās ieceres atbilstību normatīvajiem aktiem:**

Latvijas parlaments 2022. gadā svin nozīmīgu jubileju – aprit 100 gadi, kopš pirmo reizi sanāca Saeima. Latvijas Republikas 1. Saeima uz savu pirmo sēdi pulcējās 1922. gada 7. novembrī, un līdz ar parlamenta sanākšanu stājās spēkā arī Latvijas valsts pamatlikums jeb Satversme, kas noteica valsts iekārtu un varas īstenošanas principus.

Parlamenta jubilejai par godu, kā viens no svinīgajiem pasākumiem tiek plānots vēsturiskā notikuma godinošas plāksnes atklāšana pie Saeimas nama fasādes Jēkaba ielā 11. Plāksnes uzstādīšanas nolūks ir informēt un atgādināt Latvijas iedzīvotājiem un viesiem par notikuma nozīmību.

Kopumā iecere atbilst normatīvo aktu prasībām attiecīgajā jomā.

1. **Atzinuma pamatojums** *(norāda atzinuma un pieņemtā lēmuma pamatojumu)***:**

Atzinumu un pieņemto lēmumu pamato notikuma sabiedriskais un vēsturiskais nozīmīgums, ieceres atbilstība normatīvo aktu prasībām attiecīgajā jomā.

**6. Atzinums:** **Norāda padomes sēdes datumu un pieņemto lēmumu** *(atbalstīt ieceri; neatbalstīt ieceri; atlikt ieceres vērtēšanu konstatēto trūkumu dēļ, nosakot termiņu to novēršanai)***:**

Pieminekļu, piemiņas zīmju un piemiņas vietu izveides konsultatīvās padomes 2022. gada 29. septembra sēdes protokola Nr. 11 lēmums:

- **atbalstīt ieceri**.

Padomes priekšsēdētāja Elita Turka

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU